****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO KLAIPĖDOS MIESTO bendrojo plano keitimo koncepcijos variantui (TERITORIJOS RAIDOS ALTERNATYVAI)**

2017 m. liepos 14 d. Nr. T2-159

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 19 punktu ir susipažinusi su Klaipėdos miesto bendrojo plano keitimo koncepcijos keturiais variantais (teritorijos raidos alternatyvomis planuojamam laikotarpiui iki 2050 metų), parengtais atsižvelgiant į Klaipėdos valstybinio jūrų uosto žemės, vidinės akvatorijos, išorinio reido ir susijusios infrastruktūros bendrojo plano koncepcijos variantus, Klaipėdos miesto savivaldybės taryba nusprendžia:

1. Pritarti Klaipėdos miesto bendrojo plano keitimo koncepcijos variantui Nr. 2 (pridedama).

2. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |